ඒ පිළිබඳව හිරු ප්‍රවෘත්ති අංශය මනෝ ගනේෂන්ගෙන් කළ විමසීමකදී ඔහු කියා සිටියේ ඊට ජනාධිපතිවරයාගේ ද අනුමැතිය හිමිවූ බවයි.කෙසේ වෙතත්, අද පැවති මාධ්‍ය හමුවකදී අදහස් දක්වමින් ජාතික නිදහස් පෙරමුණේ දේශපාලන මණ්ඩල සභික වීරකුමාර දිසානායක කියා සිටියේ ජාතික ගීය ගයන බස තීරණය කිරීම හදිසි අවශ්‍යතාවයක් නොවන බවයි.ජාතික ගීය දෙමළ බසින් ගායනා කළ හොත් එය ව්‍යවස්ථාව උල්ලංඝනය කිරීමක් බව පවසන්නේ පිවිතුරු හෙළ උරුමයේ නායක බස්නාහිර පළාත් සභා මන්ත්‍රී උදය ගම්මන්පිලයි.පළාත් සභා මන්ත්‍රී මනෝ ගනේෂන් ජාතික විධායක සභාවට ඉදිරිපත් කළ මෙම යෝජනාවට මහජන එක්සත් පෙරමුණ දක්වන්නේ ද දැඩි විරෝධයක්.කෙසේ වෙතත්, ජාතික ගීය දෙමළ බසින් ද ගායනා කළ යුතු බව එක්සත් සමාජවාදී පක්ෂයේ නායක සිරිතුංග ජයසූරිය සහ නිදහස් පක්ෂයේ මාධ්‍ය ප්‍රකාශක හිටපු අමාත්‍ය ඩිලාන් පෙරේරා ප්‍රකාශ කළා.